heliodorus-scr-erot.aethiopica 1.9
ἐπεὶ δὲ οὐκ ἀνίεσαν ἀλλὰ παντοίως λέγειν ἱκέτευον , μεγίστην ἡγούμενοι παραψυχὴν τὴν τῶν ὁμοίων ἀκοήν , ἄρχεται ὁ Κνήμων ἐντεῦθεν . ἦν μοι πατὴρ Ἀρίστιππος , το μὲν γένος Ἀθηναῖος , βουλῆς δὲ τῆς ἄνω , τὴν περιουσίαν τῶν μέσων . οὗτος , ἐπειδή μοι τὴν μητέρα τελευτῆσαι συνέβη , πρὸς δευτέρους ἀπεκλίνετο γάμους , ἐπὶ μόνῳ μοι παιδὶ σαλεύειν ἐπιμεμφόμενος , καὶ τοῖς οἴκοις ἐπεισάγει γύναιον ἀστεῖον μὲν ἀλλ̓ ἀρχέκακον , ὄνομα Δημαινέτην . ὡς γὰρ τάχιστα εἰσῆλθεν , ὅλον ὑπεποιεῖτο καὶ πράττειν ὅτι βούλοιτο ἔπειθε , τῇ τε ὥρᾳ τὸν πρεσβύτην ἐπαγομένη καὶ τἆλλα ὑπερθεραπεύουσα , δεινὴ δέ ; εἴπερ τις γυναικῶν , ἐφ̓ ἑαυτὴν ἐκμῆναι , καὶ τέχνην τὴν ἐπαγωγὸν ἐκτόπως ἠκριβωμένη , προόδοις τε τοὐμοῦ πατρὸς ἐπιστένουσα καὶ εἰσόδοις προστρέχουσα , καὶ βραδύνοντι μεμφομένη , καὶ ὡς ἀπώλετ̓ ἂν εἰ ὀλίγον ἐμέλλησε , καὶ περιβάλλουσα ἐφ̓ ἑκάστῳ ῥήματι , καὶ ἐπιδακρύουσα τοῖς φιλήμασιν . οἷς ἅπασιν ὁ πατήρ μου σαγηνευθεὶς ὅλην ἐκείνην καὶ ἔπνει καὶ ἔβλεπεν . ἣ δὲ κἀμὲ τὰ πρῶτα ἴσα καὶ παῖδα ὁρᾶν ἐπλάττετο , κἀν τούτῳ τὸν Ἀρίστιππον ὑποποιουμένη , καί ποτε καὶ ἐφίλησεν ἂν προσελθοῦσα , καὶ ὄνασθαί μου συνεχῶς ηὔξατο . κἀγὼ προσιέμην , τῶν μὲν ὄντων οὐδὲν ὑποπτεύων , ὅτι δὲ μητρῴαν ἐπιδείκνυται περὶ ἐμὲ θαυμάζων διάθεσιν . ἐπεὶ δὲ ἰταμώτερον προσῄει , καὶ θερμότερα ἦν τὰ φιλήματα τοῦ πρέποντος , καὶ τὸ βλέμμα τοῦ σώφρονος ἐξιστάμενον πρὸς ὑπόνοιαν ἦγεν ἤδη , τὰ πολλὰ καὶ ὑπέφευγον καὶ πλησιάζουσαν ἀπωθούμην . καὶ τὰ μὲν ἄλλα τί δεῖ μηκύνοντα ἐνοχλεῖν ; τὰς πείρας ἃς καθῆκε , τὰς ὑποσχέσεις ἃς ἐπηγγείλατο , νῦν μὲν παιδίον νῦν δὲ γλυκύτατον ὀνομάζουσα , καὶ αὖθις κληρονόμον καὶ μετ̓ ὀλίγον ψυχὴν ἑαυτῆς ἀποκαλοῦσα , καὶ ἁπλῶς τὰ καλὰ τῶν ὀνομάτων τοῖς ἐπαγωγοῖς παραμιγνῦσα , καὶ οἷς τισὶ μᾶλλον προστρέχω περισκοποῦσα , ὡς ἐν μὲν τοῖς σεμνοτέροις μητέρα ἑαυτὴν ἀναπλάττουσα , ἐν δὲ τοῖς ἀτοπωτέροις τοῦτο ἐκεῖνο λαμπρῶς ἐρωμένην ἀποφαίνουσα .
Lemmas: ἐπεί δέ οὐ ἀνίημι ἀλλά παντοίως λέγω ἱκετεύω , μέγας ἡγέομαι παραψυχή ὁ ὁ ὅμοιος ἀκοή , ἄρχω ὁ Κνήμων ἐντεῦθεν . εἰμί ἐγώ πατήρ Ἀρίστιππος , ὁ μέν γένος Ἀθηναῖος , βουλή δέ ὁ ἄνω , ὁ περιουσία ὁ μέσος . οὗτος , ἐπειδή ἐγώ ὁ μήτηρ τελευτάω συμβαίνω , πρός δεύτερος ἀποκλίνω γάμος , ἐπί μόνος ἐγώ παῖς σαλεύω ἐπιμέμφομαι , καί ὁ οἶκος ἐπεισάγω γύναιον ἀστεῖος μέν ἀλλά ἀρχέκακος , ὄνομα Δημαινέτης . ὡς γάρ ταχύς εἰσέρχομαι , ὅλος ὑποποιέω καί πράσσω ὅστις βούλομαι πείθω , ὁ τε ὥρα ὁ πρεσβύτης ἐπάγω καί ἄλλος ὑπερθεραπεύω , δεινός δέ ; εἴπερ τις γυνή , ἐπί ἑαυτοῦ ἐκμαίνομαι , καί τέχνη ὁ ἐπαγωγός ἔκτοπος ἀκριβόω , πρόοδος τε ἐγώ πατήρ ἐπιστένω καί εἴσοδος προστρέχω , καί βραδύνω μέμφομαι , καί ὡς ἀπόλλυμι ἄν εἰ ὀλίγος μέλλω , καί περιβάλλω ἐπί ἕκαστος ῥῆμα , καί ἐπιδακρύω ὁ φίλημα . ὅς ἅπας ὁ πατήρ ἐγώ σαγηνεύω ὅλος ἐκεῖνος καί πνέω καί βλέπω . ὁ δέ ἐγώ ὁ πρῶτος ἴσος καί παῖς ὁράω πλήσσω , ἐν οὗτος ὁ Ἀρίστιππος ὑποποιέω , καί ποτέ καί φιλέω ἄν προσέρχομαι , καί ὀνίνημι ἐγώ συνεχής εὔχομαι . ἐγώ προσίημι , ὁ μέν εἰμί οὐδείς ὑποπτεύω , ὅτι δέ μητρῷος ἐπιδείκνυμι περί ἐγώ θαυμάζω διάθεσις . ἐπεί δέ ἰταμός προσέρχομαι , καί θερμός εἰμί ὁ φίλημα ὁ πρέπω , καί ὁ βλέμμα ὁ σώφρων ἐξίστημι πρός ὑπόνοια ἄγω ἤδη , ὁ πολύς καί ὑποφεύγω καί πλησιάζω ἀποθέω . καί ὁ μέν ἄλλος τίς δέω μηκύνω ἐνοχλέω ; ὁ πεῖρα ὅς καθίημι , ὁ ὑπόσχεσις ὅς ἐπαγγέλλω , νῦν μέν παιδίον νῦν δέ γλυκύς ὀνομάζω , καί αὖθις κληρονόμος καί μετά ὀλίγος ψυχή ἑαυτοῦ ἀποκαλέω , καί ἁπλῶς ὁ καλός ὁ ὄνομα ὁ ἐπαγωγός παραμείγνυμι , καί ὅς τις μάλα προστρέχω περισκοπέω , ὡς ἐν μέν ὁ σεμνός μήτηρ ἑαυτοῦ ἀναπλάσσω , ἐν δέ ὁ ἄτοπος οὗτος ἐκεῖνος λαμπρός ἐράω ἀποφαίνω .